กรมการขนส่งทางน้ำและพาณิชยนาวีเรียกประชุมคณะกรรมการเรือประจำทางไทย ก.ค.นี้ เพื่ออนุมัติให้ปรับขึ้นค่าโดยสารขึ้นอีก 1 บาท หลังได้รับผลกระทบจากราคาน้ำมันดีเซลจากปัญหาราคาน้ำมันดีเซลปรับตัวสูงขึ้นอย่างต่อเนื่อง จนขณะนี้อยู่ที่ลิตรละ 27.54 บาท ส่งผลให้ผู้ประกอบการเรือโดยสารในแม่น้ำเจ้าพระยา ประสบภาวะขาดทุนถึงวันละกว่า 20,000 บาทนั้น เมื่อวันที่ 20 มิถุนายนนายถวัลย์รัฐ อ่อนศิระ อธิบดีกรมการขนส่งทางน้ำและพาณิชยนาวี เปิดเผยว่า ผู้ประกอบการเดินเรือโดยสารได้ทำหนังสือมายังกรมการขนส่งทางน้ำฯ เมื่อต้นเดือนมิถุนายน เพื่อขอปรับขึ้นค่าโดยสารอีกช่วงละ 2 บาท จากเริ่มต้น 6 บาท เพิ่มเป็น 8 บาท และปรับขึ้นทุกๆ ช่วง สูงสุดไม่เกิน 20 บาท ซึ่งกรมการขนส่งทางน้ำฯ ได้เสนอให้ผู้ประกอบการไปปรับปรุงการบริหารจัดการใหม่เพื่อลดต้นทุน เช่น ลดเที่ยววิ่งในช่วงเวลากลางวัน เพื่อจะได้ชะลอการปรับขึ้นค่าโดยสาร
ใครคืออธิบดีกรมการขนส่งทางน้ําและพาณิชยนาวี 
นายถวัลย์รัฐ อ่อนศิระ